Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: Az adózás rendjérõl szóló 2003. évi XCII. törvény (a továbbiakban: Art.) 4. § (4) bekezdése helyébe a következõ
Paragraph Index: 1238

298. § Az Art. kiegészül a következõ alcímmel és az alcím utáni 33/A. §-sal: „Bizonytalan adójogi helyzet bejelentése 33/A. § (1) Az adózó (ideértve az adóbevallást benyújtó más személyt is) a bevallás benyújtására elõírt határidõig benyújtott adóbevallásában bejelentheti az állami adóhatóságnak, hogy az általa az adóbevallásban feltüntetett fizetendõ vagy visszaigényelhetõ adó összege azért lehet hibás, mert az adó megállapítása szempontjából meghatározó tényállásra irányadó jogszabályi rendelkezés általa elfogadott értelmezése tévesnek minõsülhet. E határidõ elmulasztása esetén igazolási kérelem elõterjesztésének nincs helye. Önellenõrzés keretében nincs lehetõség a bejelentés megtételére. A bejelentésnek nem lehet a tárgya az általános forgalmi adó és az innovációs járulék, továbbá a szokásos piaci ár megállapítása vagy adókedvezmény igénybevétele nem szolgálhat a bejelentés alapjául.

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes